
En data 6 de maig de 2025, la Junta de Govern Local ha aprovat el següent dictamen:

DICTAMEN PER A L’APROVACIÓ DEL CONVENI DE COL·LABORACIÓ ENTRE L’AJUNTAMENT DE MANRESA I L’ASSOCIACIÓ SOCIOCULTURAL XARXA DE MANRESA PER A L’EXERCICI 2025

Antecedents

I. L’Associació sociocultural Xarxa de Manresa és una entitat manresana sense ànim de lucre, amb personalitat jurídica pròpia, que té per finalitat contribuir a un millor coneixement de les diferents realitats i religions presents a Manresa i al Bages, inscrita en el Registre Municipal d’Entitats amb el núm. 325/04.
II. L’Associació va presentar una instància dirigida a l’Alcalde de Manresa sol·licitant que es doni suport a la iniciativa de Xarxa mitjançant la col·laboració econòmica de l’Ajuntament.

III. Des de fa anys, l’Associació sociocultural Xarxa de Manresa col·labora amb l’Ajuntament dins el moviment de la solidaritat i diàleg interreligiós a la ciutat de Manresa i al Bages.

IV. Per a aquest any 2025, l’Associació sociocultural Xarxa de Manresa vol continuar coordinant i executant les iniciatives promogudes pel Grup de diàleg Interreligiós de Manresa i amb altres entitats amb qui col·labora.
Per aquest any es treballarà en els projectes:

a) El Grup de Diàleg Interreligiós de Manresa
b) Coordinació amb el Servei d’Atenció Espiritual i Religiosa (SAER) de la Fundació Althaia
c) Cinema-fòrum virtual per la convivència
d) Espai Interreligiós de Silenci. El silenci com a escola i escolta del cor (Edició presencial i virtual)
e) Col·laboració amb Òmnium Cultural
f) Treball amb els centres educatius
g) Espai d'Inspiració
h) Trobada Interreligiosa Trimestral
i) Suport logístic i organització de voluntaris
j) Suport i assessorament a l’Associació Dar Ibn Rush – Casa d’Averrois
k) Suport al Centre de Normalització Lingüística Montserrat
l) Col·laboració amb l'Associació de la Catalunya Central per a la Prevenció i Ajuda a la salut del Cor (CATCECOR)
m) Col·laboració amb el Gran Recapte 2025
n) Col·laboració amb el Projecte Diversitats i diàleg al Centre Penitenciari Lledoners
o) Col·laboració amb la Xarxa Catalana d'Entitats de Diàleg Interreligiós
V. Per tal de regular la participació en aquest projecte es proposa la signatura d’un conveni de col·laboració que estableixi les obligacions i compromisos que assumeix cadascuna de les parts.

VI. D’acord amb allò previst en el Pla estratègic de subvencions de l’Ajuntament de Manresa per el període 2022-2023 (aprovat pel Ple de la Corporació en data 21 d’octubre de 2021), i prorrogat fins a l’entrada en vigor del nou Pla Estratègic de Subvencions (segons resolució del 22 de gener de 2025), el pressupost de l’Ajuntament de Manresa per a l’exercici 2025 preveu una subvenció nominativa, per un total de tretze-mil cinc-cents euros (13.500 €), amb càrrec a l’aplicació pressupostària 9120 48904, a favor de l'Associació Sociocultural Xarxa de Manresa. El nou Pla estratègic de subvencions de l’Ajuntament de Manresa per el període 2025-2027, que està en tràmit d’aprovació i en breu serà vigent, fa la mateixa previsió a favor de l'Associació Sociocultural Xarxa de Manresa.

VII. Analitzat l’articulat del text s’observa que a través d’aquest conveni l’Ajuntament de Manresa es compromet a l’atorgament, en concepte de subvenció, de la quantitat de TRETZE MIL CINC-

CENTS EUROS (13.500 €), per ésser destinada a les finalitats especificades a l’objecte del conveni, així com a vetllar pel compliment dels acords adoptats, el seguiment del projecte i anàlisis dels resultats obtinguts.

VIII. El cap del servei d’Alcaldia-Presidència ha emès la memòria justificativa en relació al conveni de col·laboració entre l’Ajuntament i l’Associació Sociocultural Xarxa de Manresa per a l’atorgament de la subvenció prevista nominativament en el pressupost vigent.

IX. Segons consta a l’expedient, la beneficiària es troba al corrent de les obligacions tributàries, de seguretat social i amb la hisenda municipal, de conformitat amb les prescripcions de l’article 14.1 de la Llei 38/2003, de 17 de novembre, General de Subvencions.

X. Així mateix, tal i com consta en l’informe justificatiu emès pel Cap del Servei d’Alcaldia- Presidència en data 10 de març de 2025, la subvenció corresponent a l’exercici anterior ha estat degudament justificada segons estableix l’article 14 de la Llei 38/2003, General de subvencions i l’Ordenança General de Subvencions de l’Ajuntament de Manresa.

Fonaments de dret

1. Competències municipals. D’acord amb l’article 84.2 i) de l’Estatut d’Autonomia de Catalunya, aprovat per la Llei Orgànica 6/2006, de 19 de juliol, els governs locals de Catalunya tenen competències pròpies sobre la regulació de l’establiment d’autoritzacions i promocions de tot tipus d’activitats econòmiques, especialment les de caràcter comercial, artesanal i turístic i foment de l’ocupació. L’apartat k) inclou la competència dels governs locals en la regulació i la gestió dels equipaments esportius i de lleure i promoció d’activitats i l’apartat m) la regulació i la prestació dels serveis d’atenció a les persones, dels serveis socials públics d’assistència primària i foment de les polítiques d’acolliment dels immigrants.

Així mateix, l’article 25.2 m) de la Llei 7/1985, de 2 d’abril, reguladora de les bases de règim local determina que correspon als municipis, entre d’altres, la promoció de la cultural i els equipaments culturals.

2. Règim jurídic. El règim jurídic aplicable serà l’establert a la Llei 38/2003, de 17 de novembre, general de subvencions així com el seu Reglament, aprovat per Reial Decret 887/2006, de 21 de juliol, les disposicions del procediment administratiu establerts en les Lleis 39/2015, d’1 d’octubre, de procediment administratiu comú de les administracions públiques, Llei 40/2015 d’1 d’octubre, de règim jurídic del sector públic i 108 i següents de la Llei 26/2010, de 3 d’agost, de règim jurídic i de procediment de les Administracions Públiques de Catalunya.

Altrament, també seran d’aplicació l’Ordenança General de Subvencions de l’Ajuntament de Manresa, aprovada pel Ple de la Corporació en sessió de 20 de setembre de 2004 i les Bases d’Execució del Pressupost de 2023.
3. Atorgament de subvencions. Els articles 240 i ss. del Decret Legislatiu 2/2003, de 28 d'abril, pel qual s’aprova el text refós de Llei municipal i de règim local de Catalunya i els articles 118 i ss. del Decret 179/1995, de 13 de juny, pel qual s'aprova el Reglament d'obres, activitats i serveis dels ens locals, determinen que els ens locals poden atorgar subvencions i ajuts de contingut econòmic a entitats públiques o privades per a la prestació d'activitats d'interès general.

Malgrat que el procediment habitual per la concessió de subvencions és el de concurrència competitiva, l’art. 22 de la Llei 38/2003, General de Subvencions, i l’art. 10 de l’Ordenança General de Subvencions de l’Ajuntament de Manresa contemplen la possibilitat de l’atorgament directe de les subvencions previstes nominativament als Pressupostos [...] de les Entitats Locals, o quan concorrin raons d’interès públic, social, econòmic o humanitari que dificultin la convocatòria pública, no essent preceptives ni la concurrència ni la publicitat.

4. Conveni de col·laboració. D’acord amb l’article 28.1 de la Llei 38/2003 i l’article 10.2 de l’Ordenança general de subvencions de l’Ajuntament de Manresa, el conveni de col·laboració és l’instrument

mitjançant el qual es canalitza la subvenció directe de l’Ajuntament de Manresa, on es fixarà a més del beneficiari i quantia de la subvenció, l’objecte, el termini i la forma de justificació.

L’apartat 25 de l’article 43 de les Bases d’Execució del Pressupost 2025 determina que el conveni serà l’instrument habitual per tal de canalitzar les subvencions consignades nominativament en els pressupostos que superin els 4.000,00 €.

A aquest conveni, al marge de les previsions en matèria de subvencions, també li són aplicables les disposicions relatives als convenis de col·laboració establertes en els articles 47 i següents de la Llei 40/2015, d’1 d’octubre, de règim jurídic del sector públic i 108 i següents de la Llei 26/2010, de 3 d’agost, de Règim jurídic i de procediment de les Administracions Públiques de Catalunya.

D’acord amb l’article 47 de la Llei 40/2015, els convenis que subscriguin les Administracions públiques, organismes públics i entitats de dret públic vinculats o dependents i les universitats públiques, hauran de correspondre a algun dels tipus següents:

a) Convenis interadministratius firmats entre dues o més Administracions Públiques, o bé entre dos o més organismes públics o entitats de dret públic vinculats o dependents de diferents Administracions Públiques.

b) Convenis interadministratius firmats entre organismes públics i entitats de dret públic vinculats o dependents d’una mateixa Administració Pública.

c) Convenis firmats entre una Administració Pública o organismes o entitats de dret públic i un subjecte de dret privat.

d) Convenis no constitutius ni de Tractat Internacional, ni Acord internacional administratiu ni d’Acord internacional no normatiu, firmats entre les Administracions Públiques i els òrgans, organismes públics o ens d’un subjecte internacional, que estaran sotmesos a l’ordenament jurídic intern que determinin les parts.

En el cas del conveni objecte d’aprovació, ens trobem davant el tercer supòsit, és a dir, un conveni entre una Administració Pública i un subjecte de dret privat.

Així mateix, d’acord amb el que estableix l’article 6 de la Llei 9/2017, de 8 de novembre, de Contractes del Sector Públic, per la qual es transposen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014, aquest conveni resta exclòs de l’àmbit d’aplicació d’aquesta Llei.

5. Requisits del conveni. El conveni de col·laboració compleix amb les formalitats establertes a l´art. 308 del Decret 179/1995, de 13 de juny, Reglament d´Obres Activitats i Serveis dels Ens Locals (ROAS), l’article 49 de la Llei 40/2015, d’1 d’octubre, de règim jurídic del sector públic, i l’apartat 26 article 37 de les Bases d’Execució del Pressupost 2023.

La Llei 40/2015, d’1 d’octubre, de règim jurídic del sector públic també determina, en el seu article 48, que quan el conveni instrumenti una subvenció ha de complir el que preveuen la Llei 38/2003, de 17 de novembre, General de subvencions, i la normativa autonòmica de desplegament que, si s’escau, sigui aplicable.
Els elements exigits a la normativa aplicable són presents en el conveni de col·laboració que és objecte d’aprovació.

6. Obligacions dels beneficiaris. L’article 12 de l’Ordenança General de Subvencions de l’Ajuntament de Manresa, en concordança amb els articles 11, 13 i 14 de la Llei 38/2003, de 17 de novembre, General de Subvencions estableixen els requisits i obligacions dels beneficiaris.

Al conveni que es proposa consten, entre altres, les següents obligacions del beneficiari:

a) Complir l’objectiu, executar el projecte, realitzar l’activitat o adoptar el comportament que fonamenta la concessió de la subvenció.

b) Justificar davant l’Ajuntament de Manresa, el compliment dels requisits i condicions, així com la realització de l’activitat i el compliment de la finalitat que determinin la concessió o gaudi de la subvenció.

c) Sotmetre’s a les actuacions de comprovació, a efectuar per l’Ajuntament de Manresa.

d) Comunicar a l’Ajuntament de Manresa l’obtenció d’altres subvencions, ajudes, ingressos o recursos que financin les activitats subvencionades.

e) Conservar els documents justificatius de l’aplicació dels fons rebuts, inclosos els documents electrònics, en tant puguin ser objecte de les actuacions de comprovació i control.
De conformitat amb l’article 16 c) de l’Ordenança General de Subvencions, quan la subvenció tingui per objecte el finançament general d’una entitat, sigui quin sigui el percentatge de la subvenció en relació al pressupost general de l’entitat, aquesta haurà de presentar com justificants els seus comptes corresponents, així com els justificants de pagaments que es descriuen als apartats d) i e) d’aquest article segons el tipus de despeses que correspongui.

Altrament, també són d’aplicació les Bases d’Execució del Pressupost de 2025 per la qual es complementen les previsions relatives a la justificació, pagament i convenis de col·laboració en matèria de subvencions.

7. Principis ètics i regles de conducta. La minuta del conveni objecte d’aprovació inclou els principis ètics i les regles de conducta als quals han d’adequar l'activitat les persones beneficiàries, i els efectes d'un eventual incompliment d'aquests principis, d'acord amb l'article 55.2 de la Llei 19/2014, de 29 de desembre, de transparència, accés a la informació pública i bon govern.

8. Protecció de dades de caràcter personal. La minuta del conveni objecte d’aprovació inclou les mesures en matèria de protecció de dades previstes al Reglament UE 2016/679, general de protecció de dades i la Llei orgànica 3/2018, de 5 de desembre, de protecció de dades personals i garantia dels drets digitals.

9. Publicitat de les subvencions. L’article 18 de la Llei 38/2003, general de subvencions, estableix que la base de dades nacional de subvencions operarà com a sistema nacional de publicitat de subvencions on, d’acord amb aquest mateix precepte i l’article 20 de la Llei, les administracions publicaran informació de les convocatòries i de les subvencions concedides.

L’article 3 de la Llei estatal 19/2013, de transparència, accés a la informació pública i bon govern, estableix que es troben subjectes al seu text “les entitats privades que percebin durant el període d’un any ajudes o subvencions públiques en una quantia superior a 100.000 € o quan com a mínim el 40% del total dels seus ingressos anuals tinguin caràcter d’ajuda o subvenció pública, sempre que assoleixin com a mínim la quantitat de 5.000 €”. Idèntica previsió conté l’article 3.4 de la Llei catalana 19/2014, de transparència, accés a la informació pública i bon govern.
En conseqüència, hauran de complir les obligacions de publicitat que es contenen als articles 6 i 8 de la Llei 19/2013 i 8 i següents de la Llei 19/2014. No es descriuen, doncs es considera que han de ser les mateixes implicades les que determinin la seva aplicació institucional i econòmica.

10. Pagament anticipat. L’article 34.4 de la Llei 38/2003, general de subvencions, permet el pagament anticipat amb caràcter previ a la justificació, com a finançament necessari per poder dur a terme les actuacions inherents a la subvenció.

Així mateix, l’apartat 21 de l’article 43 de les bases d’execució del pressupost 2025 estableix que es podrà atorgar una bestreta del 100% de l’import atorgat, si així es determina al conveni regulador, fet que es motivarà a la memòria tècnica justificativa. Aquesta justificació consta a l’expedient.

L’Associació sol·licitant pot ser beneficiària del pagament anticipat ja que es troba al corrent del compliment de les obligacions tributàries i amb la Seguretat Social i no ha estat sol·licitada la declaració de concurs voluntari, declarada insolvent, no està subjecte a intervenció judicial ni ha estat inhabilitada en procediment concursal.

D’acord amb el que disposa l’article 88.3 del Reial Decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, General de Subvencions, es fa constar que per aquest servei no s’ha dictat cap resolució declarativa de la procedència del reintegrament de la subvenció o de la pèrdua del dret al seu cobrament per alguna de les causes previstes a l’article 37 de la Llei 38/2003, general de subvencions, ni s’han acordat mesures cautelars per a la retenció de lliuraments de pagament o de quantitats pendents d’abonar al beneficiari.

11. Òrgan competent. L’òrgan és l’alcalde president, en ús de les atribucions que li confereixen els articles 21 de la Llei 7/1985, de 2 d’abril, reguladora de les Bases de Règim local, 53 del Decret legislatiu 2/2003, de 28 d’abril, pel qual s’aprova el Text Refós de la Llei municipal i de Règim local de Catalunya i article 10 del Reglament Orgànic municipal.

No obstant, la facultat resolutòria per a l’aprovació de tota classe de convenis ha estat delegada a la Junta de Govern local per Resolució núm. 11376 de 23 de juny de 2023, publicada al Butlletí Oficial de la Província de Barcelona de data 27 de juny de 2023.

Pels motius exposats, proposo a la Junta de Govern Local l’adopció dels següents

ACORDS

Primer. Aprovar la minuta del conveni de col·laboració entre l’Ajuntament de Manresa i l’Associació Sociocultural Xarxa de Manresa, de conformitat amb el text següent:


CONVENI DE COL·LABORACIÓ ENTRE L’ASSOCIACIÓ SOCIOCULTURAL XARXA DE MANRESA I L’AJUNTAMENT DE MANRESA
REUNITS

D'una part, l'Associació Sociocultural Xarxa de Manresa, domiciliada a Manresa, carrer Bisbe Torras i Bages, 8, 1r 1a i amb C.I.F núm. G-63.466.015, representada en aquest acte per la senyora Eva Torres Gómez, amb N.I.F núm. 39.360.214-S, en la seva qualitat de presidenta.

I de l’altra, l’Ajuntament de Manresa, amb domicili a la plaça Major, 1, de Manresa, representat en aquest acte per l’Il·lm. Sr. Marc Aloy i Guàrdia, en la seva qualitat d’Alcalde-President, qui es troba legitimat per a subscriure aquest acte en virtut de les atribucions que li són conferides per la normativa vigent de règim local, i en especial per l’article 53.1 de la Llei Municipal i de Règim Local de Catalunya (LMRLC), aprovada pel Decret Legislatiu 2/2003, de 28 d’abril, art. 21.1 de la Llei 7/1985 i art. 10 del Reglament Orgànic Municipal.

Intervé el senyor José Luis González Leal, secretari general de l’Ajuntament de Manresa, com a fedatari públic, segons preveu l’article 3.2 i) del Reial decret 128/2018 de 16 de març, pel qual es regula el règim jurídic dels funcionaris d’Administració Local amb habilitació de caràcter nacional.

Ambdues parts, en ús de les seves facultats i reconeixent-se mútuament la capacitat legal necessària per a aquest atorgament,

MANIFESTEN

I. Que l'Associació Sociocultural Xarxa de Manresa és una entitat manresana sense ànim de lucre amb personalitat jurídica, inscrita en el Registre Municipal d'entitats sota el núm. 325/04.

II. Que per al període comprès entre els dies 1 de gener fins a 31 de desembre de 2025 té previst la realització de diverses activitats per tal de contribuir a un millor coneixement de les diferents realitats i religions presents a Manresa i al Bages, essent el pressupost de despeses total per a la realització d'aquestes activitats insuficient per cobrir totes les necessitats d'organització general del programa.

III. D’acord amb allò previst en el Pla estratègic de subvencions de l’Ajuntament de Manresa per el període 2022-2023 (aprovat pel Ple de la Corporació en data 21 d’octubre de 2021), i prorrogat fins a l’entrada en vigor del nou Pla Estratègic de Subvencions (segons resolució del 22 de gener de 2025), el pressupost de l’Ajuntament de Manresa per a l’exercici 2025 preveu una subvenció nominativa, per un total de tretze- mil cinc-cents euros (13.500 €), amb càrrec a l’aplicació pressupostària 9120 48904, a favor de l'Associació Sociocultural Xarxa de Manresa. El nou Pla estratègic de subvencions de l’Ajuntament de Manresa per el període 2025-2027, que està en tràmit d’aprovació i en breu será vigent, fa la mateixa previsió a favor de l'Associació Sociocultural Xarxa de Manresa.

IV. Que, en virtut de les manifestacions precedents, ambdues parts acorden subscriure el conveni de col·laboració per a l’exercici 2025, d’acord amb el següents

PACTES

Primer. Objecte. És objecte d'aquest conveni regular els termes de col·laboració entre l'Ajuntament de Manresa i l'Associació Sòciocultural Xarxa de Manresa per al finançament de les activitats que es realitzaran des del mes de gener fins al 31 de desembre de 2025 i que es detallen al pacte tercer.

Segon. Vigència. Aquest conveni entrarà en vigor una vegada signat per totes les parts i finalitzarà un cop justificades adequadament les actuacions que se subvencionen. El període dins el qual s’han d’executar les accions és l’any natural (des de l’1 de gener fins a 31 de desembre de 2025).

Tercer. Obligacions de les parts.

Obligacions de la beneficiària

En el marc d'aquesta col·laboració l'Associació Sociocultural Xarxa de Manresa es compromet a la realització, com a mínim, de les activitats descrites en el projecte de l’Associació, que consisteixen en:

a) El Grup de Diàleg Interreligiós de Manresa
b) Coordinació amb el Servei d’Atenció Espiritual i Religiosa (SAER) de la Fundació Althaia
c) Cinema-fòrum virtual per la convivència
d) Espai Interreligiós de Silenci. El silenci com a escola i escolta del cor (Edició presencial i virtual)
e) Col·laboració amb Òmnium Cultural
f) Treball amb els centres educatius
g) Espai d'Inspiració
h) Trobada Interreligiosa Trimestral
i) Suport logístic i organització de voluntaris
j) Suport i assessorament a l’Associació Dar Ibn Rush – Casa d’Averrois
k) Suport al Centre de Normalització Lingüística Montserrat
l) Col·laboració amb l'Associació de la Catalunya Central per a la Prevenció i Ajuda a la salut del Cor (CATCECOR)
m) Col·laboració amb el Gran Recapte 2025
n) Col·laboració amb el Projecte Diversitats i diàleg al Centre Penitenciari Lledoners
o) Col·laboració amb la Xarxa Catalana d'Entitats de Diàleg Interreligiós
1. Acreditar documentalment la realització de l’activitat que fonamenta la concessió de la subvenció i complir, en el seu cas, els requisits i condicions que determinen la concessió. La subvenció només podrà ser utilitzada per a la finalitat que ha estat atorgada.
2. Justificar les despeses fetes partint de l’aplicació de la subvenció rebuda.
3. Sotmetre’s a les actuacions de comprovació i als controls financers que es considerin necessaris per part d’aquest Ajuntament. Conservar els documents justificatius de l’aplicació dels fons rebuts, inclosos els documents electrònics, en tant puguin ser objecte de les actuacions de comprovació i control.
4. Facilitar tota la informació requerida pels òrgans de fiscalització de la comptabilitat pública.
5. Fer constar en els materials de difusió i publicitat la frase “Amb el suport de l’Ajuntament de Manresa”, d’acord amb la normativa del manual d’imatge corporativa de l’Ajuntament de

Manresa. A la fi de la vigència del present conveni, la beneficiària haurà de presentar, juntament amb els documents justificatius de la subvenció, un exemplar de la documentació i propaganda escrita i gràfica relativa a l’activitat subvencionada, que contingui la llegenda i l’anagrama de l’Ajuntament. Quan la difusió s’hagi realitzat a través de mitjans audiovisuals s’haurà de fer constar a la memòria de l’activitat.

6. Pel cas que les subvencions financin l’elaboració de guies, programes, elements didàctics o altres elements subjectes a la propietat intel·lectual, la cessió, de manera compartida amb els autors, dels drets de reproducció, distribució i comunicació.

7. Col·laborar en el seguiment o demanda d’informació que faci l’Ajuntament de Manresa.

8. Quan el sol·licitant hagi de modificar significativament el projecte, perquè no aconsegueixi el conjunt del finançament previst o altres raons objectives, s'haurà d'adreçar a l'Ajuntament per proposar el replantejament del projecte o la seva suspensió, i en aquest darrer cas renunciarà a la subvenció o bé la reintegrarà, si ja l’ha rebuda.

9. Comunicar a l’Ajuntament, amb acreditació documental a l’efecte, l’obtenció d’altres subvencions, ajuts o recursos que financin les activitats subvencionades, amb anterioritat a la finalització del termini de justificació.

10. Comunicar a l’Ajuntament la informació relativa a les retribucions dels seus òrgans de direcció o administració, a l’efecte de fer-les públiques, en compliment de l’article 15.2 de la Llei 19/2014, de 29 de desembre, de Transparència, accés a la informació i bon govern.

11. Procedir al reintegrament dels fons percebuts en els supòsits establerts en les bases d’execució del pressupost de l’Ajuntament de Manresa per al 2025 i a la normativa d’aplicació.

12. Qualsevol altra que estableixi la legislació reguladora de les subvencions, així com les lleis 19/2013 i 19/2014 de transparència, accés a la informació i bon govern.

L’incompliment d’aquestes obligacions podrà comportar el reintegrament total o parcial de la subvenció.

Obligacions de l'Ajuntament de Manresa
Per la seva part, l'Ajuntament de Manresa es compromet a atorgar a l'Associació Sociocultural Xarxa de Manresa, en concepte de subvenció, la quantitat de TRETZE-MIL CINC-CENTS euros (13.500 €) per a ésser destinada a les activitats relacionades en el projecte.

Quart. Acceptació. L'Associació Sociocultural Xarxa de Manresa accepta en aquest acte la subvenció atorgada per l'Ajuntament de Manresa per import de TRETZE-MIL CINC-CENTS euros (13.500 €), i s’obliga a aplicar aquesta quantitat a les finalitats objecte del conveni.

Cinquè. Condició de no subcontractar. De conformitat amb l’article 19 de l’Ordenança General de Subvencions de l’Ajuntament de Manresa, el beneficiari de subvencions per activitats no podrà subcontractar l’execució total o parcial d’activitats que constitueixen l’objecte de la subvenció, llevat del cas que sigui autoritzat expressament per l’ajuntament i d’acord amb les limitacions previstes a l’article 29 de la LGS.
Sisè. Pagament. Atès que concorren circumstàncies d'índole econòmic i social com és la realització d'activitats que ha organitzat l'entitat a desenvolupar des del mes de gener i fins el 31 de desembre de 2025, que fan necessari el pagament anticipat de la totalitat de la subvenció, l'Ajuntament de Manresa es compromet a abonar a l'Associació Sociocultural Xarxa de Manresa, la quantitat de 13.500€ per ésser destinada a les activitats objecte d'aquest conveni.
L’Ajuntament subvenciona la totalitat del projecte, ja que l’associació no disposa d’altres mitjans econòmics per finançar les activitats que realitza.
Setè. Justificació. La justificació del compliment de les condicions i assoliment dels objectius es realitzarà en el termini màxim de 2 mesos següents a la finalització de l'activitat subvencionada
La justificació es realitzarà mitjançant la presentació davant l'Ajuntament de Manresa de:
a) Memòria de l’activitat, amb indicació de les actuacions realitzades i el seu resultat, així com un exemplar de la documentació i propaganda escrita i gràfica relativa a l'activitat subvencionada,

que contingui la llegenda i l'anagrama de l'Ajuntament. En cas que la difusió s'hagi realitzat a través de mitjans audiovisuals s'haurà de fer constar a la memòria de l'activitat.

b) Memòria econòmica justificativa del cost de les activitats, que contindrà:

· Factures, minutes, nòmines, TC’s i altres justificants de les despeses i inversions efectuades pel beneficiari, les quals hauran de contenir tots els requisits legals que estableixi la normativa vigent aplicable.
· Comptes corresponents a l'exercici a què es refereix la subvenció.

c) Declaració emesa pel responsable de l’entitat de que el total de les diverses fons de finançament de l’actuació no supera el cost de l’activitat subvencionada.

d) Declaració emesa pel responsable de l’entitat en relació a les retribucions dels seus òrgans de direcció o administració.

e) Declaració emesa pel responsable de l’entitat conforme tota la documentació tramesa electrònicament és original o còpia de l’original.

Tota aquesta documentació haurà de ser presentada electrònicament via instància genèrica a través de la pàgina web de l’Ajuntament de Manresa.

Vuitè. Publicació. La Base de Dades Nacional de Subvencions (BDNS) operarà com a sistema nacional de publicitat de subvencions i a aquests efectes, l’Ajuntament de Manresa haurà de remetre a la BDNS la informació sobre les convocatòries i les resolucions de concessió recaigudes.

La beneficiària haurà de donar publicitat de les ajudes rebudes, si s’escau, en els termes i condicions establerts als articles 6 i 8 de la Llei estatal 19/2013, de 9 de desembre, de transparència, accés a la informació pública i bon govern; així com a l’article 6 de la Llei del Parlament de Catalunya 19/2014, del 29 de desembre, de transparència, accés a la informació pública i bon govern.

Novè. Revisió. La resolució d'atorgament d'una subvenció pot ser modificada per l'Ajuntament previ tràmit d'audiència de deu dies al beneficiari quan:
· Es produeixi una alteració en les condicions que van determinar la concessió de la subvenció.

· El beneficiari hagi obtingut per a la mateixa activitat altres subvencions, ajuts o aportacions de qualsevol origen, públic o privat, que sumats a la de l'Ajuntament superin el cost total de l'activitat, en cas que es doni aquest supòsit, l’entitat ho haurà de comunicar a l’Ajuntament.

· Quan el beneficiari no hagi justificat adequadament la totalitat de l'import de les despeses de l'activitat.

Desè. Reintegrament de subvencions ja satisfetes. Estaran obligades a reintegrar les subvencions els beneficiaris que hagin obtingut bestretes o avançaments d'aquestes quan:
· A conseqüència de l'anul·lació, revocació o revisió de la subvenció, l'import definitiu d'aquesta sigui inferior a l'import pagat, el perceptor vindrà obligat a reintegrar l'excés.
· Quan hagin obtingut la subvenció falsejant les condicions exigides o amagant aquelles que haguessin impedit la seva concessió.
· Per incompliment total o parcial de l'objectiu de l'activitat o del projecte
· Per incompliment de l'obligació de justificar en els terminis establerts
· Per resistència o obstrucció a les actuacions de comprovació i control financer.
· Altres supòsits previstos en l'Ordenança General de subvencions de l'Ajuntament de Manresa i la Llei 38/2003, de 17 de desembre, General de Subvencions.
Onzè. Responsabilitat enfront de tercers. La responsabilitat que es pugui generar enfront de tercers, com a conseqüència de les actuacions derivades del desplegament d'aquest conveni, correspon a l'ens executor material de les actuacions, és a dir, corren a càrrec de l'Associació Sociocultural Xarxa de Manresa.
Dotzè. Principis ètics i regles de conducta. La beneficiària d'aquesta subvenció ha d'adequar la seva activitat als principis ètics i regles de conducta que a continuació es detallen:

1. Les persones beneficiàries d'ajuts públics han d'adoptar una conducta èticament exemplar, abstenir-se de realitzar, fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d'aquestes pràctiques que, al seu parer, sigui present o pugui afectar el procediment. Particularment, s'abstindran de realitzar qualsevol acció que pugui vulnerar els principis d'igualtat d'oportunitats i de lliure concurrència.

2. Amb caràcter general, les persones beneficiàries d'ajuts públics en l'exercici de la seva activitat assumeixen les obligacions següents:

a) Observar els principis, les normes i els cànons ètics propis de les activitats, els oficis i/o les professions corresponents a l'activitat objecte de subvenció o ajut públic.

b) No realitzar accions que posin en risc l'interès públic.

c) Denunciar les situacions irregulars que es puguin presentar en les convocatòries de subvencions o ajuts o en els processos derivats d'aquestes convocatòries.

3. En particular, les persones beneficiàries de subvencions o ajuts públics assumeixen les obligacions següents:

a) Comunicar immediatament a l'òrgan competent les possibles situacions de conflicte
b) No sol·licitar, directament o indirectament, que un càrrec o empleat públic influeixi en l'adjudicació de la subvenció o ajut.
c) No oferir ni facilitar a càrrecs o empleats públics avantatges personals o materials, ni per a ells mateixos ni per a terceres persones amb la voluntat d'incidir en un procediment d'adjudicació de subvenció o ajut.
d) Col·laborar amb l'òrgan competent en les actuacions que aquest realitzi per al seguiment i/o l'avaluació del compliment de les obligacions establertes en aquesta resolució, particularment facilitant la informació que els sigui sol·licitada per a aquestes finalitats relacionades amb la percepció de fons públics.
e) Complir les obligacions de facilitar informació que la legislació de transparència imposa als adjudicataris en relació amb l'Administració o administracions de referència, sens perjudici del compliment de les obligacions de transparència que els pertoquin de forma directa per previsió legal, en el supòsits establerts en l'apartat quart de l'article 3 de la Llei de transparència.

En cas d'incompliment dels principis ètics i les regles de conducta, serà d'aplicació el règim sancionador previst en la Llei 19/2014, de 29 de desembre, i les sancions que preveu l'article 84 pel que fa a beneficiaris d'ajuts públics, sens perjudici d'aquelles altres possibles conseqüències previstes a la legislació vigent en matèria de subvencions.

Tretzè. Mecanismes de seguiment. El beneficiari es compromet, durant la vigència d’aquests acords a facilitar a l’Ajuntament de Manresa tota aquella informació i documentació que li sigui requerida.
El seguiment d’aquest conveni es realitzarà mitjançant personal tècnic de l’Ajuntament que vetllarà pel compliment d’aquests acords, el seguiment del projecte i anàlisis dels resultats obtinguts.
Amb la finalitat de fer seguiment de l’acord, analitzar el desenvolupament del projecte, decidir, si s’escau, sobre les noves iniciatives a impulsar o resoldre les incidències que puguin produir-se, les parts podran constituir una Comissió de Seguiment formada per un representant de l’Ajuntament de Manresa i un representant de l’Associació sociocultural Xarxa de Manresa, on el representant de l’Ajuntament de Manresa n’ostentarà la presidència. El seu funcionament s’ajustarà al règim jurídic dels òrgans col·legiats establert a la Llei 40/2015, d’1 d’octubre, de règim jurídic del sector públic i del procediment administratiu comú i a la Llei 26/2010, de 3 d’agost, de règim jurídic i de procediment de les administracions públiques de Catalunya.
Aquesta Comissió també serà l’encarregada de resoldre, si s’escau, les qüestions sobre la seva interpretació o el compliment de les parts.
L’Ajuntament serà també el responsable de la coordinació d’aquesta comissió.
Catorzè. Incompliment. L'incompliment per part de l'Associació Sociocultural Xarxa de Manresa, de qualsevol de les obligacions establertes en aquest conveni faculta a l'Ajuntament de Manresa per a rescindir-lo unilateralment i determina la suspensió de l'ajut econòmic atorgat i el reintegrament, si s'escau, dels ajuts econòmics rebuts.


Quinzè. Causes d'extinció. Aquest conveni es pot extingir per les següents causes:
· Acompliment del termini pactat
· Causes de força major
· Impossibilitat sobrevinguda de realitzar la finalitat del conveni
· Per incompliment manifest d'una de les parts signants
· Per revisió de la resolució d'atorgament
· Per rescissió unilateral voluntària, de conformitat amb el que s'estableix al pacte desè.
· Per qualsevol de les causes establertes a la llei.

Setzè. Modificació del conveni. El Conveni es podrà modificar per acord unànime de les parts. Les modificacions s’inclouran en una addenda que s’afegirà com a annex al Conveni.

Dissetè. Protecció de dades de caràcter personal. Les dades de caràcter personal que les persones beneficiàries han de facilitar per tal d'obtenir la subvenció sol·licitada s'inclouen al fitxer dels registres de l’Ajuntament de Manresa. El tractament és necessari per al compliment de les obligacions atribuïdes a l’Ajuntament de Manresa. Les persones interessades poden exercir els drets de l'afectat mitjançant escrit dirigit a l’Ajuntament de Manresa, Plaça Major, 1, 08241 Manresa; tel. 93 878 23 00 o mitjançant els enllaços que trobareu a www.manresa.cat/rgpd.

Les entitats sol·licitants i perceptores dels ajuts han de complir amb la normativa relativa a protecció de dades de caràcter personal, tot adoptant i implementant les mesures de seguretat previstes al Reglament UE 2016/679, general de protecció de dades i la Llei orgànica 3/2018, de 5 de desembre, de protecció de dades personals i garantia dels drets digitals.

Divuitè. Marc normatiu. Al present conveni li serà d'aplicació, amb caràcter supletori, la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, General de Subvencions; l'Ordenança General de Subvencions de Manresa i les Bases d’Execució del Pressupost de l’Ajuntament de Manresa per a l’exercici 2025.

Dinovè. Jurisdicció competent. La naturalesa administrativa del present conveni fa que siguin competents per a resoldre en darrera instància els conflictes i incidències que puguin suscitar- se, els òrgans de l'ordre jurisdiccional contenciós administratiu.

I en prova de conformitat, subscriuen el present document, a un sol efecte i a la data de la signatura electrònica.
Segon. Atorgar a l’Associació sociocultural Xarxa de Manresa una subvenció per import de TRETZE MIL CINC-CENTS EUROS (13.500,00 €) amb càrrec a l’aplicació pressupostària 25 9120 48920.

Tercer. Acordar el pagament anticipat de la subvenció prevista pel total de l’import de la subvenció indicada en l’apartat anterior, com a finançament necessari per poder dur a terme les actuacions inherents a la subvenció.

Quart. Facultar l’Alcalde-president per a la signatura del conveni.

Cinquè. Donar publicitat de l’atorgament d’aquesta subvenció mitjançant la remissió de la identificació dels beneficiaris i import de la subvenció a la Base de Dades Nacional de Subvencions (BDNS), així com al Registre de convenis de col·laboració de la Generalitat, i al Portal de Transparència en compliment de les obligacions de transparència i publicitat activa.

[bookmark: _GoBack]Sisè. La beneficiària haurà de donar publicitat de les ajudes rebudes, si s’escau, en els termes i condicions establerts a la Llei estatal 19/2013, de 9 de desembre, de transparència, accés a la informació pública i bon govern; així com a la Llei del Parlament de Catalunya 19/2014, del 29 de desembre, de transparència, accés a la informació pública i bon govern.

No obstant això, la Junta de Govern Local adoptarà els acords que consideri adients.

